CELEX: 62013TN0566
Language: el
Date: 2013-10-25 00:00:00
Title: Υπόθεση T-566/13: Προσφυγή της 25ης Οκτωβρίου 2013 — Hostel Tourist World κατά ΓΕΕΑ — WRI Nominees (HostelTouristWorld.com)

1.2.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 31/11
            
         Προσφυγή της 25ης Οκτωβρίου 2013 — Hostel Tourist World κατά ΓΕΕΑ — WRI Nominees (HostelTouristWorld.com)
   (Υπόθεση T-566/13)
   2014/C 31/19
   Γλώσσα του δικογράφου της προσφυγής: ισπανική
   
      Διάδικοι
   
   
      Προσφεύγουσα: Hostel Tourist World, SL (Σεβίλλη, Ισπανία) (εκπρόσωπος: J. M. Bartrina Díaz, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: WRI Nominees Ltd (Λουξεμβούργο, Λουξεμβούργο)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               Να ακυρώσει και να ανακαλέσει την απόφαση που εξέδωσε το ΓΕΕΑ, καθόσον έκανε δεκτή την προσφυγή ή έφεση που άσκησε η WRI Nominees Ltd, όσον αφορά την ακύρωση ή την ακυρότητα του κοινοτικού σήματος αριθ. 7 241 862 HOSTELTOURISTWORLD για τις κλάσεις 39 και 43 της διεθνούς ονοματολογίας.
            
         
               —
            
            
               Κατά το άρθρο 65, παράγραφος 2, του Κανονισμού 207/2009, να απορρίψει την έφεση που άσκησε η εταιρία WRI Nominees Ltd όσον αφορά την ακυρότητα του κοινοτικού σήματος 7 241 862«HOSTELTOURISTWORLD.COM» για τις κλάσεις 35, 39 y 43 της διεθνούς ονοματολογίας, ή, ελλείψει αυτών, να υποχρεώσει το ΓΕΕΑ να λάβει τα αναγκαία μέτρα, προκειμένου να εκτελεσθεί η απόφαση που θα εκδοθεί βάσει των αιτημάτων της προσφεύγουσας.
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Λόγοι και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Εικονιστικό σήμα «HostelTouristWorld.com» για υπηρεσίες των κλάσεων 35, 39 και 43 — Καταχωρισμένο κοινοτικό σήμα 7 241 862
   
      Δικαιούχος του κοινοτικού σήματος: η προσφεύγουσα
   
      Αιτούσα την κήρυξη της ακυρότητας του κοινοτικού σήματος: WRI Nominees Ltd
   
      Αιτιολογία της αιτήσεως κηρύξεως της ακυρότητας: Παράβαση του άρθρου 8, παράγραφος 1, στοιχείο β' του Κανονισμού 207/2009 σε συνδυασμό με το άρθρο 53, παράγραφος 1, στοιχείο α' του ίδιου Κανονισμού και του άρθρου 8, παράγραφος 4 του Κανονισμού 207/2009 σε συνδυασμό με το άρθρο 53, παράγραφος 1, στοιχείο γ' του Κανονισμού
   
      Απόφαση του τμήματος ακυρώσεως: Απόρριψη της προσφυγής
   
      Απόφαση του τμήματος προσφυγών: Μερική αποδοχή της προσφυγής της WRI Nominees Ltd και μερική ακύρωση της αποφάσεως του Τμήματος Ακυρώσεων
   
      Προβαλλόμενοι λόγοι:
   
   
               —
            
            
               Παράβαση των άρθρων 63 και 64 του Κανονισμού 207/2009,
            
         
               —
            
            
               Παράβαση του άρθρου 8, παράγραφος 1, στοιχείο β' του Κανονισμού 207/2009 σε συνδυασμό με το άρθρο 53, παράγραφος 1, στοιχείο α', του Κανονισμού